'நான் அதிகாலை ஐந்து மணியளவில் இந்த மத்திய ஆசிய நாட்டுக்கு வந்துசேரந்தேன். என்னை வரவேற்க புன்னகை பூத்த முகத்துடன் ஒரு பாராளுமன்ற உறுப்பினர் காத்திருந்தார். அவரோடு உரையாடிக்கொண்டே தூரத்தே தெரிந்த 'வெள்ளிமலைகளை' ரசித்துக்கொண்டு வந்தேன். ஆம், அந்த அழகிய காலை வெயிலில் தூரத்தே தெரிந்த அந்த பனி படர்ந்த மலைகள் வெள்ளிமலைகளாக விரிந்து கிடந்தன. என்னை அவதானித்த அழைத்து வந்த உறுப்பினர் அவர்களின் மலைகள் பற்றிய பெருமைகளை சொன்னார். அவற்றை செல்வமாக மதிக்கின்றனர். நானும் எங்கள் மலைகளைப் பற்றி சொன்னேன். அவை பச்சைக் கம்பளம் விரித்த பசுமை மலைகள். தங்கும் விடுதியை அடைந்தோம். என்னை அங்கே இறக்கிவிட்டு உறுப்பினர் விடைபெற்றுக்கொண்டேன். குறித்துத் தயாராகி காலைஉணவு சாலைக்கு சென்றேன். தேநீர் ஒன்றைத் தயாரிக்க தயாரானானேன். ஆஹா.. என்ன ஒரு ஆனந்தம். 'சிலோன் டீ' என என்முன்னே. எனக்குள் ஒரு பெருமை. மூன்று நாள் செயலமர்வுகள் முடிந்து கிரிகிஸ் பாராளுமன்றம் வந்தால் அங்கும் சிலோன் டீ. அதில் இன்னொரு விஷேசம் இது இலங்கைத் தேயிலை மட்டுமல்ல இந்த தேயிலை உற்பத்தியாகும் மாவட்டத்தில் இருந்துதான் வருகின்றேன். எங்கள் தேயிலைகளை கொள்வனவு செய்யும் உங்களுக்கு நன்றி. அடுத்த வருடம் நீங்கள் எங்கள் நாட்டுக்கு வரப்போகின்றீர்கள். வாருங்கள் உங்கள் எல்லோருக்கும் எங்கள் சிலோன் டீ பரிசளித்து வரவேற்க காத்திருக்கிறேன்'